open-index/open-wikipedia-markdown huggingface dataset:
একুশে পদক বিজয়ীদের তালিকা (২০২০–২৯)

একুশে পদক পুরস্কার বাংলাদেশের জাতীয় এবং দ্বিতীয় সর্বোচ্চ বেসামরিক সম্মান। এটি ২০২০–২০২৯ সাল পর্যন্ত একুশে পদক প্রাপ্তদের তালিকা:

## ২০২০
২০২০ সালে বিভিন্ন ক্ষেত্রে বিশেষ অবদানের জন্যে দেশের ২০ জন ব্যক্তি ও ১টি প্রতিষ্ঠানকে "একুশে পদক ২০২০" প্রদান করা হয়।

## ২০২১
২০২১ সালে বিভিন্ন ক্ষেত্রে বিশেষ অবদানের জন্যে দেশের ২১ জন ব্যক্তিকে "একুশে পদক ২০২১" প্রদান করা হয়।

## ২০২২
২০২২ সালে বিভিন্ন ক্ষেত্রে বিশেষ অবদানের জন্যে দেশের ২৪ জন ব্যক্তিকে "একুশে পদক ২০২২" প্রদান করা হয়।

## ২০২৩
২০২৩ সালে বিভিন্ন ক্ষেত্রে বিশেষ অবদানের জন্যে দেশের ১৯ জন বিশিষ্ট ব্যক্তি ও ২টি প্রতিষ্ঠানকে "একুশে পদক ২০২৩" প্রদান করা হয়।

## ২০২৪
সরকার বিভিন্ন ক্ষেত্রে গুরুত্বপূর্ণ অবদানের স্বীকৃতিস্বরূপ দেশের ২১ (একুশ) জন বিশিষ্ট নাগরিক-কে একুশে পদক ২০২৪ প্রদানের সিদ্ধান্ত গ্রহণ করেছে। স্বীকৃতি প্রদানের ক্ষেত্রসহ বিশিষ্ট ব্যক্তিবর্গের নাম নিম্নে উল্লেখ করা হলো:

## ২০২৫
সরকার বিভিন্ন ক্ষেত্রে গুরুত্বপূর্ণ অবদানের স্বীকৃতিস্বরূপ দেশের নারী ফুটবল দলসহ ১৮ জন বিশিষ্ট নাগরিক-কে একুশে পদক ২০২৫ প্রদান করে। স্বীকৃতি প্রদানের ক্ষেত্রসহ বিশিষ্ট ব্যক্তিবর্গের নাম নিম্নে উল্লেখ করা হলো:

### চিত্রশালা

File:Muhammad Yunus giving Ekushey Padak 2025 to Avro Keyboard Team.jpg|মূহাম্মদ ইউনূস অভ্র কিবোর্ড দলকে একুশে পদক তুলে দিচ্ছেন
File:Muhammad Yunus giving Ekushey Padak 2025 to Nasir Ali Mamun.jpg|মূহাম্মদ ইউনূস নাসির আলী মামুনকে একুশে পদক তুলে দিচ্ছেন
File:Muhammad Yunus giving Ekushey Padak 2025 to Mahmudur Rahman.jpg|মূহাম্মদ ইউনূস মাহমুদুর রহমানকে একুশে পদক তুলে দিচ্ছেন
File:Muhammad Yunus giving Ekushey Padak 2025 to Bangladesh women's national football team.jpg|মূহাম্মদ ইউনূস বাংলাদেশ জাতীয় মহিলা ফুটবল দলকে একুশে পদক তুলে দিচ্ছেন
File:Muhammad Yunus giving Ekushey Padak 2025.jpg|


## ২০২৬

## আরও দেখুন
* একুশে পদক পুরস্কার (১৯৭৬–৭৯)
* একুশে পদক পুরস্কার (১৯৮০–৮৯)
* একুশে পদক পুরস্কার (১৯৯০–৯৯)
* একুশে পদক পুরস্কার (২০১০–১৯)

## তথ্যসূত্র

## বহিঃসংযোগ

বিষয়শ্রেণী:একুশে পদক
*
বিষয়শ্রেণী:বাংলাদেশের বেসামরিক পুরস্কার ও সম্মাননা
বিষয়শ্রেণী:একুশে পদক বিজয়ী
আমিনুল ইসলাম বাদশা

**আমিনুল ইসলাম বাদশা** (১৪ এপ্রিল ১৯২৯ - ৪ আগস্ট ১৯৯৮) একজন বাংলাদেশি ভাষা আন্দোলনের কর্মী ছিলেন। ভাষা আন্দোলনে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে মরণোত্তর একুশে পদক প্রদান করে।

## জন্ম
আমিনুল ১৯২৯ সালের ১৪ এপ্রিল বাংলাদেশের পাবনা শহরের কৃষ্ণপুর মহল্লায় জন্মগ্রহণ করেন। তার পিতা নুরুজ্জামান শেখ ও মাতা খবিরন নেছা। 

## রাজনৈতিক জীবন
আমিনুল ১৯৪৩ সালে দ্বিতীয় বিশ্বযুদ্ধের সময় পাবনার গোপালচন্দ্র ইনস্টিটিউশনের ছাত্র অবস্থায় সেলিনা বানু ও কমরেড প্রণতি কুমার রায়ের সঙ্গে ভারতের কমিউনিস্ট পার্টির রাজনীতির সংস্পর্শে যান এবং ছাত্র ফেডারেশনে যোগ দেন। তিনি ব্রিটিশ ভারতের স্বাধীনতা ও দুর্ভিক্ষ প্রতিরোধ আন্দোলনে অংশ নেন।

রাজশাহীর নেতা আতাউর রহমানের নেতৃত্বে ১৯৪৭ সালে ৪ নভেম্বর পাবনার ঈশ্বরদীতে অনুষ্ঠিত যুব সম্মেলনে গণতান্ত্রিক যুবলীগ গঠিত হলে আমিনুল এতে অংশ নেন। ১৯৪৮ সালের প্রথম দিকে তিনি গণতান্ত্রিক যুবলীগ গঠনে ভূমিকা রাখেন এবং ১৯৫৩ সালে বন্দিমুক্তিসহ নিখিল ভারত মুসলিম লীগবিরোধী নানা আন্দোলনে অংশ নেন। ১৯৫৪ সালে প্রাদেশিক নির্বাচনে যুক্তফ্রন্টের নির্বাচন পরিচালনায় পাবনা জেলা গণতান্ত্রিক কর্মী শিবিরের যুগ্ম-আহবায়ক হিসেবে নির্বাচিত হন। ১৯৫৭ সালে মাওলানা আব্দুল হামিদ খান ভাসানীর গঠিত ন্যাশনাল আওয়ামী পার্টি ন্যাপে যোগ দেন এবং দলটির প্রার্থী হিসেবে ১৯৭০-এর সাধারণ নির্বাচনে প্রাদেশিক পরিষদ প্রতিদ্বন্দ্বিতা করেন। ১৯৭১ সালে পাবনা জেলা প্রশাসকের নেতৃত্বে গঠিত মুক্তিযুদ্ধের হাইকমান্ডের সদস্য হন। ওই বছর ১০ এপ্রিল পাকিস্তানি বাহিনী পাবনা জেলা দখল করলে তিনি কলকাতায় মুক্তিযুদ্ধ সংগঠিত করতে ভূমিকা পালন করেন। স্বাধীনতার পর বাংলাদেশের রাজনীতিতে প্রগতিশীল বিকল্প ধারা তৈরিতে ভূমিকা রাখেন।

### ভাষা আন্দোলন
১৯৪৮ সালের ২৬ ফেব্রুয়ারি সর্বদলীয় রাষ্ট্রভাষা সংগ্রাম পরিষদ গঠন করা হলে আমিনুল এ পরিষদের যুগ্ম আহ্বায়ক নির্বাচিত হন। ২৭ ফেব্রুয়ারি পরিষদের বৈঠকের সিদ্ধান্ত অনুসারে ১৯৪৮ সালের ২৯ ফেব্রুয়ারি পাবনা শহরে হরতাল পালিত হয়। ওই হরতালে ১৪৪ ধারা ভঙ্গ করে পাবনা শহরে ছাত্র-জনতার মিছিলে নেতৃত্বে দেন তিনি। 

### কারাবরণ
১৪৪ ধারা ভঙ্গ করায় পুলিশ হরতাল কর্মসূচি থেকে আমিনুল ইসলাম বাদশাসহ ৬৪ জন আন্দোলনকারীকে গ্রেফতার করে। পরে আন্দোলনের মুখে ওই দিনই আদালত থেকে তার আরো কর্মীসহ সবাই মুক্তি পান। ২ মার্চ তিনি আবার গ্রেফতার হন ও ক'দিন পর ছাড়া পান। 

১৯৫০ সালের ২৪ এপ্রিল রাজশাহী কেন্দ্রীয় কারাগারের খাপড়া ওয়ার্ডে আটক রাজবন্দিদের উপর জেল পুলিশের গুলিবর্ষণে ৭ জন বিপ্লবী নিহত ও ৩০ জনেরও অধিক বন্দি গুরুতর আহত হন। আমিনুল আহতদের একজন ছিলেন। মৃত্যুর দিন পর্যন্ত তার পায়ে বুলেটবিদ্ধ ছিলো।

১৯৫৪ সালে প্রাদেশিক নির্বাচনী অভিযান চালানোকালে ২২ ফেব্রুয়ারি আমিনুলকে গ্রেফতার করা হয়। সে নির্বাচনে মুসলিম লীগের পরাজিত হলে তিনি এক মাস কারাভোগের পর পর মুক্তি পান। এর দু্ই মাস পর যুক্তফ্রন্ট নেতা শেরেবাংলা ফজলুল হকের নেতৃত্বে গঠিত পূর্ববাংলার প্রাদেশিক সরকার বাতিল করার সঙ্গে সঙ্গে গ্রেফতার হন। 

## মৃত্যু
আমিনুল ১৯৯৮ সালের ৪ আগস্ট ঢাকায় মৃত্যুবরণ করেন। 

## তথ্যসূত্র

## বহিঃসংযোগ

বিষয়শ্রেণী:১৯৯৮-এ মৃত্যু
বিষয়শ্রেণী:১৯২৯-এ জন্ম
বিষয়শ্রেণী:ভাষা আন্দোলনে একুশে পদক বিজয়ী
বিষয়শ্রেণী:পাবনা জেলার রাজনীতিবিদ
বিষয়শ্রেণী:২০২০-এ একুশে পদক বিজয়ী
বিষয়শ্রেণী:পাবনার ব্যক্তি
বিষয়শ্রেণী:বাংলা ভাষা আন্দোলনের সক্রিয় কর্মী
ডালিয়া নওশিন

**বেগম ডালিয়া নওশিন** একজন বাংলাদেশি নজরুল সঙ্গীতশিল্পী ও স্বাধীন বাংলা বেতার কেন্দ্রের কণ্ঠযোদ্ধা। সঙ্গীতে বিশেষ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে।

## জীবনী
ডালিয়া পাঁচ বছর বয়সে সুধীন দাশের কাছে উত্তর ভারতীয় ধ্রুপদী সঙ্গীত ও নজরুল সঙ্গীতে দীক্ষা নেন। তার পিতা মাজহারুল ইসলাম ছিলেন ভারতীয় উপমহাদেশের প্রথিতযশা স্থপতি যার কাছ থেকে তিনি সঙ্গীতের অনুপ্রেরণা লাভ করেন। ১৯৭৩ সালে ছায়ানট থেকে সঙ্গীতের উপর পাঁচ বছর মেয়াদী শিক্ষা গ্রহণ করেন। এখানে তার শিক্ষক হিসেবে ছিলেন সোহরাব হোসেন, শেখ লুতফর রহমান ও ওস্তাদ ফুল মুহাম্মদ। শিক্ষাজীবন শেষ করে তিনি একই প্রতিষ্ঠানে চতুর্থ ও পঞ্চম বর্ষের শিক্ষার্থীদের শিক্ষক হিসেবে যোগদান করেন।

ডালিয়া তার জীবনীর বিভিন্ন সময় কালীচরণ বন্দ্যোপাধ্যায়, অরকুট কন্নাবিরণ, বারীণ মজুমদার, জসরাজ, সগির উদ্দিন খান ও মাসকুর আলী খানের শিক্ষার্থী ছিলেন। ক্রমেই তিনি নজরুল সঙ্গীতের দিকে ঝুঁকে পড়েন। তিনি ‘বিশেষ গ্রেডের’ শিল্পী হিসেবে বাংলাদেশ টেলিভিশন ও বাংলাদেশ বেতারে তালিকাভূক্ত এবং দেশ ও দেশের বাইরে বিভিন্ন সময় মঞ্চ অনুষ্ঠানেও সঙ্গীত পরিবেশন করেছেন।

### ১৯৭১-এ মুক্তিযুদ্ধে অবদান
ডালিয়া নওশিন ১৯৭১ সালে বাংলাদেশের স্বাধীনতা যুদ্ধের সময় ১৪ বছরের কিশোরী ছিলেন। এপ্রিল মাসে পরিবারের সাথে তিনি কলকাতাতে চলে যান এবং সেখানে বাংলাদেশের স্বাধীনতার পক্ষে গঠিত ‘বাংলাদেশ মুক্তি সংগ্রামী শিল্পী সংস্থা’য় যোগদান করে কণ্ঠযোদ্ধা হিসেবে মুক্তিযোদ্ধাদের অনুপ্রাণিত করেন। তাদের দল প্রথমে ‘রূপান্তরের গান’ নামক গীতিনাট্যে গাইলেও পরে এই গীতিনাট্যের নাম পরিবর্তন করে ‘মুক্তির গান’ নাম দেওয়া হয়। নভেম্বর পর্যন্ত বিভিন্ন স্থানে স্বাধীন বাংলাদেশের পক্ষে সঙ্গীত পরিবেশন করার পর তিনি স্বাধীন বাংলা বেতার কেন্দ্রে যোগদান করেন।

## সম্মাননা
তিনি ভারতের বর্ধমানে অবস্থিত অন্তর সংগীত মহাবিদ্যালয় এবং চন্ডীগরের প্রাচীন কলা কেন্দ্র থেকে উত্তর ভারতীয় ধ্রুপদী সঙ্গীত ও নজরুল সঙ্গীতে ‘সঙ্গীত বিশারদ’ উপাধি লাভ করেন। ২০২০ সালে বাংলাদেশ সরকার তাকে একুশে পদকে ভূষিত করে।

## তথ্যসূত্র

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:সঙ্গীতে নারী
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:২০২০-এ একুশে পদক বিজয়ী
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:একুশে পদক বিজয়ী
বিষয়শ্রেণী:নজরুল সঙ্গীত শিল্পী
বিষয়শ্রেণী:২০শ শতাব্দীর বাংলাদেশী গায়িকা
বিষয়শ্রেণী:২১শ শতাব্দীর বাংলাদেশী গায়িকা
শঙ্কর রায়

**শঙ্কর রায়** একজন বাংলাদেশি গ্রন্থকার। তিনি সঙ্গীতের স্বরলিপি এবং সঙ্গীত বিষয়ক বেশ কিছু গুরুত্বপূর্ণ গ্রন্থ রচনা করেছেন। সঙ্গীতে গুরুত্বপূর্ণ অবদানের জন্য বাংলাদেশ সরকারে তাকে ২০২০ সালে একুশে পদক প্রদান করে।

## গ্রন্থসমূহ
শঙ্কর রচিত ও সম্পাদিত উল্লেখযোগ্য গ্রন্থসমূহের মধ্যে রয়েছে:

* প্রাথমিক রাগমালা (সঙ্গীতের স্বর পরিচয়)
* শ্রেষ্ঠ সঙ্গীত সংগ্রহ
* শ্রেষ্ঠ দেশাত্মবোধক গানের স্বরলিপি
* রাগ ‍মিনতি
* শ্রেষ্ঠ রবীন্দ্র সঙ্গীত স্বরলিপি
* ভারতীয় প্রিয় আধুনিক গানের স্বরলিপি
* শ্রেষ্ঠ আধুনিক গানের স্বরলিপি
* সুনির্বাচিত রবীন্দ্র সঙ্গীত স্বরলিপি
* শ্রেষ্ঠ লোক সঙ্গীতের স্বরলিপি
* লোকসঙ্গীতের স্বরলিপি
* ছোটদের রাগ অঞ্জলি (সঙ্গীত শিক্ষা :প্রথম পাঠ)
* নির্বাচিত আধুনিক গানের স্বরলিপি
* রবীন্দ্র সঙ্গীত স্বরলিপি
* সোনামণিদের ছড়া গান শিক্ষা
* রবীন্দ্র সঙ্গীতের প্রিয় গানের স্বরলিপি
* বাংলাদেশের শ্রেষ্ঠ আধুনিক গানের স্বরলিপি
* নির্বাচিত রবীন্দ্র সঙ্গীত স্বরলিপি
* রবীন্দ্র সঙ্গীত স্বরলিপি-প্রথম খণ্ড
* রাগ মিনতি (সহজ উচ্চাঙ্গ সঙ্গীত শিক্ষা)
* পল্লীগীতির স্বরলিপি
* প্রাথমিক রাগ মালা (সঙ্গীতের স্বর পরিচয়)
* ভারতীয় আধুনিক গানের স্বরলিপি
* জনপ্রিয় গানের স্বরলিপি
* ছোটদের স্বরলিপি সারেগামা
* নির্বাচিত পল্লীগীতি
* নির্বাচিত দেশাত্মাবোধক গানের স্বরলিপি
* সহজ হারমোনিয়াম শিক্ষা
* বাংলাদেশের আধুনিক গানের স্বরলিপি
* পল্লী গীতির স্বরলিপি
* চুক আর গেক

## তথ্যসূত্র

বিষয়শ্রেণী:২০২০-এ একুশে পদক বিজয়ী
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:জীবিত ব্যক্তি
বিষয়শ্রেণী:একুশে পদক বিজয়ী
গোলাম মোস্তফা খান (নৃত্যশিল্পী)

**গোলাম মোস্তফা খান** একজন বাংলাদেশি নৃত্যশিল্পী। নৃত্যে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে।

## জীবনী
গোলাম মোস্তফা ১৯৭০-এর দশকে বাংলাদেশের অন্যতম নৃত্যশিল্পী ছিলেন। তার নির্দেশিত নৃত্যনাট্যসমূহের মধ্যে ‘বেণুকার সুর’, ‘তিন সুরে গাঁথা’ এবং ‘রক্তলাল অহংকার’ অন্যতম। ১৯৮০ সালে তিনি ‘বেণুকা ললিতকলা কেন্দ্র’ নৃত্য প্রতিষ্ঠান প্রতিষ্ঠা করেন। যেখানে সঙ্গীত, নৃত্যকলা এবং চারুকলা বিষয়ে পাঠদান করা হয়।  বর্তমানে তিনি এ প্রতিষ্ঠানের নৃত্যকলা বিভাগের প্রশিক্ষক হিসেবে কর্মরত। এছাড়াও তিনি বাংলাদেশ নৃত্যশিল্পী সংস্থার উপদেষ্টা হিসেবে দায়িত্ব পালন করছেন।

তিনি শ্বাস নিউমোনিয়াসহ শ্বাসকষ্টজনিত রোগে ১৩ অক্টোবর ২০২২ রোববার রাত ৮টা ১৫ মিনিটে রাজধানীর সম্মিলিত সামরিক হাসপাতালে চিকিৎসাধীন অবস্থায় মৃত্যু করেন।

## সম্মাননা
* বুলবুল পদক (২০১৪)
* শিল্পকলা পদক (২০১৬)
* একুশে পদক (২০২০)

## তথ্যসূত্র

## বহিঃসংযোগ

বিষয়শ্রেণী:২০২২-এ মৃত্যু
বিষয়শ্রেণী:বাংলাদেশী নৃত্য পরিচালক
বিষয়শ্রেণী:বাংলাদেশী নৃত্যশিল্পী
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:২০২০-এ একুশে পদক বিজয়ী
বিষয়শ্রেণী:১৯৪০-এ জন্ম
বিষয়শ্রেণী:২০শ শতাব্দীতে জন্ম
বিষয়শ্রেণী:একুশে পদক বিজয়ী
বিষয়শ্রেণী:পিরোজপুর জেলার ব্যক্তি
আক্তার সরদার

**আক্তার সরদার** (মৃত্যু: ২৬ এপ্রিল ২০১৬) একজন বাংলাদেশি মুক্তিযোদ্ধা ও ঢাকার শেষ জীবিত সরদার ছিলেন। মুক্তিযুদ্ধে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে মরণোত্তর একুশে পদক প্রদান করে।

## জীবনী
আক্তার ঢাকার মগবাজারে জন্মগ্রহণ করেন। তিনি মগবাজারের আদি মগ সম্প্রদায়ের সদস্য। তার পিতার নাম ওসমান গনি সরদার। তার ভাই ছিলেন শাহাবুদ্দিন সরদার। ঊনবিংশ শতাব্দীর দ্বিতীয়ার্ধে বাংলাদেশের ঢাকা শহরের পঞ্চায়েত ব্যবস্থায় সরদারি প্রথা চালু হওয়ার পর ঢাকায় ২২টি সরদার কমিটি বা পঞ্চায়েত কমিটি গঠন করা হয়। কমিটির প্রধানদের সরদার নামে অবহিত করা হতো। আক্তারের পিতা মগবাজারের সরদারি গ্রহণ করেন। পরবর্তীতে উত্তরাধিকারসূত্রে তিনি মগবাজারের সরদার হন। মৃত্যুর পূর্ব পর্যন্ত তাকে ঢাকার সর্বশেষ জীবিত সরদার হিসেবে বিবেচনা করা হতো।

আক্তার ব্রিটিশ বিরোধী আন্দোলন পাকিস্তানবিরোধী সব আন্দোলনে সক্রিয়ভাবে অংশগ্রহণ করেন এবং নেতৃত্ব প্রদান করেন। ১৯৬৯ সালে শেখ মুজিবুর রহমান গ্রেফতার হওয়ার পর তাকে মুক্ত করতে মগবাজার থেকে তার নেতৃত্বে প্রতিবাদস্বরূপ মশাল মিছিল বের হয়। মিছিলে পুলিশ গুলি চালালে তিনি গুলিবিদ্ধ হন। ১৯৭১ সালে বাংলাদেশের স্বাধীনতা যুদ্ধ শুরু হলে তিনি সংগঠক ও পৃষ্ঠপোষক হিসেবে যুদ্ধে অংশগ্রহণ করেন। মুক্তিবাহিনী তাদের গোপন আশ্রয়ের জন্য তার মগবাজারের সরদার বাড়িটি ব্যবহার করতো। ১৯৭৫ সালে শেখ মুজিবুর রহমান নিহত হওয়ার পর তিনি এর প্রতিবাদ করেন।

## চিত্রশালা
থাম্ব|আজিমপুর গোরস্থানে সরদারের কবর

## তথ্যসূত্র

বিষয়শ্রেণী:২০১৬-এ মৃত্যু
বিষয়শ্রেণী:ঢাকার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:২০২০-এ একুশে পদক বিজয়ী
নাজমুন নেসা পিয়ারি

**নাজমুন নেসা পিয়ারি** একজন বাংলাদেশি লেখক, সাংবাদিক এবং সাংস্কৃতিক সংগঠক। ভাষা ও সাহিত্যে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে। ২০১৬ সালে তিনি বাংলা একাডেমি প্রবর্তিত সৈয়দ ওয়ালীউল্লাহ্ সাহিত্য পুরস্কার লাভ করেন।

## প্রারম্ভিক জীবন
পিয়ারি ঢাকা বিশ্ববিদ্যালয়ের প্রাণ রসায়ন থেকে স্নাতকোত্তর ডিগ্রি অর্জন করেন। শিক্ষাজীবন শেষ করে সিদ্ধেশ্বরী কলেজে শিক্ষিকা হিসেবে যোগদান করেন। পরে ইডেন মহিলা কলেজে কিছুদিন শিক্ষকতা করেন। ১৯৮০ সাল থেকে পত্রিকাতে নিয়মিত লেখালেখি শুরু করেন।

## কর্মজীবন
পিয়ারী ১৯৭৬ সালে জার্মান ভিত্তিক সংবাদমাধ্যম ডয়েচে ভেলের বাংলা বিভাগে সাংবাদিক হিসেবে যোগদান করেন। তিন বছর বাংলা বিভাগে কাজ করার পর জার্মান ও ইংরেজি বিভাগেও কাজ করেন। ১৯৯০ সালে তিনি প্রথম বিদেশী হিসেবে ডয়েচে ভেলের মার্কেটিং এবং গণসংযোগ বিভাগের সম্পাদক হিসেবে যোগদান করেন। ২০০৩ সাল এ বিভাগে কাজ করার পর বার্লিনে চলে যান। ২০০৫ সালে তার প্রথম অনুবাদ গ্রন্থ ‘পিয়ানো টিচার’ প্রকাশিত হয়। এর মূল রচয়িতা ছিলেন এলফ্রিডে জেলিনেকের লেখা। ২০১৯ সালের নভেম্বর পর্যন্ত তিনি চারটি গ্রন্থ অনুবাদ করেছেন।

## ব্যক্তিগত জীবন
তিনি ১৯৭১ সালে শহীদ কাদরীর সাথে বিবাহ বন্ধনে আবদ্ধ হন। ১৯৭৪ সালে ‘তোমাকে অভিবাদন প্রিয়তমা’ কবিতাটি কাদরী তাকে উৎসর্গ করেন। কবিতাটি সে সময় জনপ্রিয়তা লাভ করে। পিয়ারী বর্তমানে জার্মানিতে বসবাস করেন।

## গ্রন্থ

*সত্তার অসীম আকাশ : জার্মানবাসী বাঙ্গালির মুক্তিযুদ্ধ (২০০৯)
*প্রেমে-অপ্রেমে
*শহীদ কাদরীর একশ কবিতা (২০১৮)

## সম্মাননা

* সৈয়দ ওয়ালীউল্লাহ্ সাহিত্য পুরস্কার (২০১৬)
* একুশে পদক (২০২০)

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ঢাকার ব্যক্তি
বিষয়শ্রেণী:বাংলাদেশী সাংবাদিক
বিষয়শ্রেণী:বাংলাদেশী লেখিকা
বিষয়শ্রেণী:ভাষা ও সাহিত্যে একুশে পদক বিজয়ী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০২০-এ একুশে পদক বিজয়ী
বিষয়শ্রেণী:বাঙালি লেখক
বিষয়শ্রেণী:বাংলা ভাষার লেখক
বিষয়শ্রেণী:ঢাকার লেখক
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশী নারী সাংবাদিক
বিকিরণ প্রসাদ বড়ুয়া

**বিকিরণ প্রসাদ বড়ুয়া** (জন্ম: ১ ডিসেম্বর ১৯৪৩ - মৃত্যু: ১৬ই আগষ্ট ২০২৩) একজন বাংলাদেশি শিক্ষাবিদ ও গবেষক ছিলেন। শিক্ষায় গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে। তিনি চট্টগ্রাম বিশ্ববিদ্যালয়ের পদার্থবিদ্যা বিভাগের সাবেক চেয়ারম্যান। তিনি মৃত্যুর আগ পর্যন্ত বাংলাদেশ বৌদ্ধ কৃষ্টি প্রচার সংঘের মহাসচিব হিসেবে দায়িত্ব পালন করেন। 

## প্রারম্ভিক জীবন
বিকিরণ প্রসাদ ১৯৪৩ সালের ১ ডিসেম্বর চট্টগ্রামের রাউজানের আবুরখিল গ্রামে জন্মগ্রহণ করেন। তার পিতার নাম কৈলাশ চন্দ্র বড়ুয়া ও মাতা মল্লিকা রানী বড়ুয়া। তার দাদা সরৎচন্দ্র বড়ুয়া স্থানীয় মহাজন ছিলেন। তিনি ১৯৬০ সালে আবুরখিল অমিতাভ উচ্চ বিদ্যালয় থেকে প্রথম শ্রেণীতে  মাধ্যমিক সম্পন্ন করে চট্টগ্রাম কলেজে ভর্তি হন। এ কলেজ থেকে তিনি ১৯৬২ সালে উচ্চ মাধ্যমিক এবং ১৯৬৬ সালে পদার্থবিদ্যায় স্নাতক ডিগ্রি লাভ করেন।

পরবর্তীতে তিনি ঢাকা বিশ্ববিদ্যালয় থেকে তাত্ত্বিক পদার্থবিদ্যায় স্নাতকোত্তর ডিগ্রি অর্জন করেন। ১৯৭৫ সালে কলকাতার সাহা ইনস্টিটিউট অব নিউক্লিয়ার ফিজিক্স থেকে অ্যাসোসিয়েটশীপ ডিপ্লোমা এবং ১৯৮২ সালে কলকাতা বিশ্ববিদ্যালয়ে অধ্যাপক সুনীল কান্তির তত্ত্বাবধানে পদার্থবিদ্যায় গবেষণায় পিএইচডি ডিগ্রি লাভ করেন। তার গবেষণার বিষয় ছিলো “*স্টাডিজ অব ইলাস্টিক কন্সট্যান্ট অব মেটালস অ্যান্ড অ্যালয়*”।

## কর্মজীবন
বিকিরণ প্রসাদ ১৯৭৫ সালের ১ জুলাই কক্সবাজার কলেজে শিক্ষক হিসেবে যোগদান করেন। পরে তিনি রাঙ্গুনিয়া ডিগ্রি কলেজে, বরিশাল সরকারি কলেজ, চট্টগ্রাম কলেজ এবং চট্টগ্রামের সরকারি সিটি কলেজে বিভিন্ন মেয়াদে শিক্ষকতা করেন। ১৯৮৪ সালের ১৩ ডিসেম্বর তিনি চট্টগ্রাম বিশ্ববিদ্যালয়ের পদার্থবিদ্যা বিভাগের শিক্ষক হিসেবে যোগ দেন। ১৯৯৪ সালের ৮ মার্চ তিনি অধ্যাপক হন। পরে তিনি একই বিভাগে ৩ বছর চেয়ারম্যানের দায়িত্ব পালন করেন এবং ২০১০ সালের ৩০ জুন অধ্যাপনা থেকে অবসর গ্রহণ করেন। তিনি বঙ্গবন্ধু শিক্ষা ও গবেষণা পরিষদের বৃহত্তর চট্টগ্রাম শাখার সভাপতি হিসেবে দায়িত্ব পালন করছেন।

## তথ্যসূত্র

বিষয়শ্রেণী:১৯৪৩-এ জন্ম
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:চট্টগ্রাম বিশ্ববিদ্যালয়ের শিক্ষক
বিষয়শ্রেণী:চট্টগ্রাম কলেজের শিক্ষক
বিষয়শ্রেণী:চট্টগ্রাম কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী শিক্ষাবিদ
বিষয়শ্রেণী:শিক্ষা ও গবেষণায় একুশে পদক বিজয়ী
বিষয়শ্রেণী:২০২০-এ একুশে পদক বিজয়ী
বিষয়শ্রেণী:বাংলাদেশী পদার্থবিজ্ঞানী
বিষয়শ্রেণী:বাংলাদেশী বৌদ্ধ
বিষয়শ্রেণী:একুশে পদক বিজয়ী
বিষয়শ্রেণী:২০২৩-এ মৃত্যু
জাফর ওয়াজেদ

**আলী ওয়াজেদ জাফর** (যিনি **জাফর ওয়াজেদ** নামে বেশি পরিচিত) একজন বাংলাদেশি সাংবাদিক। তিনি বাংলাদেশ প্রেস ইনস্টিটিউটের (পিআইবি) মহাপরিচালক ছিলেন। সাংবাদিকতায় গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে।

## প্রারম্ভিক জীবন
জাফর কুমিল্লার দাউদকান্দি উপজেলার ইলিয়টগঞ্জে তার নানা বাড়িতে জন্মগ্রহণ করেন। তার পৈতৃক নিবাস একই জেলার চান্দিনা উপজেলার মহিচাইল ইউনিয়নের জোড়পুকুরিয়া গ্রামে। মো. ইছমত আলী ও মোসাম্মৎ রোকেয়া বেগম দম্পতির সাত সন্তানের মধ্যে জাফর ষষ্ঠ। তিনি বাংলা সাহিত্যে ঢাকা বিশ্ববিদ্যালয় থেকে স্নাতক ও ১৯৮৩ সালে স্নাতকোত্তর ডিগ্রি লাভ করেন। শিক্ষার্থী থাকাবস্থায় তিনি ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) সাহিত্য বিষয়ক সম্পাদক ছিলেন।

## সাংবাদিকতা
জাফর শিক্ষাজীবন শেষ করে সাংবাদিকতায় প্রবেশ করেন। কর্মজীবনে তিনি বাংলাবাজার পত্রিকা ও দৈনিক মুক্তকণ্ঠের প্রধান প্রতিবেদক, দৈনিক সংবাদের জ্যেষ্ঠ প্রতিবেদক এবং দৈনিক জনকণ্ঠ পত্রিকার সহকারী সম্পাদক হিসেবে দায়িত্ব পালন করেন। তিনি ঢাকা রিপোর্টার্স ইউনিটির (ডিআরইউ) সহসভাপতি ও ঢাকা সাংবাদিক ইউনিয়েনের সহসভাপতি ছিলেন।   তিনি বাংলাদেশ ফেডারেল সাংবাদিক ইউনিয়নের ভারপ্রাপ্ত সভাপতির দায়িত্বও পালন করেন। ২০১৯ সালের ২১ এপ্রিল বাংলাদেশ সরকার তাকে বাংলাদেশ প্রেস ইনস্টিটিউটের (পিআইবি) মহাপরিচালক হিসেবে নিয়োগ প্রদান করে। ১৯ আগস্ট ২০২৪ তারিখে তার মহাপরিচালক পদের চুক্তিভিত্তিক নিয়োগের অবশিষ্ট মেয়াদ বাতিল করা হয়।

## ব্যক্তিগত জীবন
জাফর ব্যক্তিগত জীবনে দিলশান আরা লাকির সাথে বিবাহ বন্ধনে আবদ্ধ হন। লাকি বাংলাদেশ পরিসংখ্যান ব্যুারোর পরিসংখ্যান তদন্ত কর্মকর্তা। এই দম্পতির দুই কন্যা সন্তান রয়েছে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:কুমিল্লা জেলার ব্যক্তি
বিষয়শ্রেণী:বাংলাদেশী সাংবাদিক
বিষয়শ্রেণী:সাংবাদিকতায় একুশে পদক বিজয়ী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০২০-এ একুশে পদক বিজয়ী
বিষয়শ্রেণী:বাঙালি লেখক
বিষয়শ্রেণী:একুশে পদক বিজয়ী
বিষয়শ্রেণী:প্রেস ইনস্টিটিউট বাংলাদেশের মহাপরিচালক
ফরিদা জামান

**ফরিদা জামান** একজন বাংলাদেশি চিত্রশিল্পী। চারুকলায় গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে।

## প্রারম্ভিক জীবন
ফরিদা জামান ১৯৫৩ সালে চাঁদপুরে জন্মগ্রহণ করেন। ১৯৭৪ সালে তিনি ঢাকা বিশ্ববিদ্যালয়ের চারুকলা অনুষদ থেকে চারুকলায় স্নাতক এবং ১৯৭৮ সালে ভারতের বরোদাতে অবস্থিত মহারাজা সাজিরাও বিশ্ববিদ্যালয় থেকে একই বিষয়ে স্নাতকোত্তর ডিগ্রি লাভ করেন। ১৯৯৫ সালে বিশ্বভারতী বিশ্ববিদ্যালয় থেকে পিএইচডি অর্জন করেন। কর্মজীবনে তিনি ঢাকা বিশ্ববিদ্যালয়ের চারুকলা অনুষদের ড্রয়িং অ্যান্ড পেইন্টিং বিভাগের অধ্যাপক।

## প্রদর্শনী ও সম্মাননা
বাংলাদেশ ও দেশের বাইরে ফরিদা জামানের ৮টি একক প্রদর্শনী এবং ৫০টির বেশি যৌথ প্রদর্শনী অনুষ্ঠিত হয়েছে। ১৯৭৯ সালে বাংলাদেশ শিল্পকলা একাডেমি আয়োজিত ৪র্থ নবীন শিল্পী চারুকলা প্রদর্শনীতে তিনি সব বিভাগে ‘নবীন শিল্পী পুরস্কার’ লাভ করেছিলেন। ১৯৮৩ সালে ভারতের দিল্লিতে আন্তর্জাতিক চারুকলা প্রদর্শনীতে তিনি সম্মামনা লাভ করেন। ১৯৮৫ সালে অস্ট্রেলিয়া সরকার তাকে সাংস্কৃতিক পদক প্রদান করে। ২০০৯ সালে তিনি মহিলা পরিষদ পুরস্কার লাভ করেন। ২০২০ সালে চারুকলা বিশেষ অবদানের জন্য তিনি একুশে পদকে ভূষিত হন।

তার একক প্রদর্শনীসমূহ হলো:

* চারুকলা অনুষদ, ঢাকা বিশ্ববিদ্যালয় (১৯৭৯)
* চারুকলা অনুষদ, ঢাকা বিশ্ববিদ্যালয় (১৯৮৩)
* ডিভাইন আর্ট গ্যালারি (১৯৯৫)
* চিত্রক আর্ট গ্যালারি (২০০২)
* মাই কান্ট্রি, মাই লাভ- বেঙ্গল গ্যালারি অব ফাইন আর্টস (২০০৬)
* রবীন্দ্রনাথ ঠাকুর সেন্টার, কলকাতা (২০১০)
* বাউন্ড টু দ্য সয়েল, বেঙ্গল গ্যালারি অব ফাইন আর্টস (২০১৩)
* বাংলাদেশ জাতীয় জাদুঘরের নলিনীকান্ত ভট্টশালী প্রদর্শনশালা (২০১৯)

## তথ্যসূত্র

## বহিঃসংযোগ

বিষয়শ্রেণী:১৯৫৩-এ জন্ম
বিষয়শ্রেণী:চাঁদপুর জেলার ব্যক্তি
বিষয়শ্রেণী:বাংলাদেশী চিত্রশিল্পী
বিষয়শ্রেণী:চারুকলায় একুশে পদক বিজয়ী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:২০২০-এ একুশে পদক বিজয়ী
বিষয়শ্রেণী:বিশ্বভারতী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:বাড়োদার মহারাজা সায়াজীরাও বিশ্ববিদ্যালয়ের প্রাক্তন শিক্ষার্থী
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশী নারী শিল্পী
বিষয়শ্রেণী:ঢাকা বিশ্ববিদ্যালয়ের চারুকলা অনুষদের প্রাক্তন শিক্ষার্থী
বিষয়শ্রেণী:২১শ শতাব্দীর বাংলাদেশী শিল্পী
৪০ ফলের বৃক্ষ

**৪০ ফলের বৃক্ষ** বা *Tree of 40 Fruit* হলো কলম কৌশলকে ব্যবহার করে নিউ ইয়র্ক ভিত্তিক শিল্পী স্যাম ভ্যান আকেনের তৈরি করা সিরিজ ফল গাছগুলোর মধ্যে একটি।  প্রতিটি গাছে প্রিনাস প্রজাতির চল্লিশ প্রকারের দানাদার ফল বা স্টোন ফ্রুট (Stone Fruit) উৎপন্ন হয়, যুক্তরাষ্ট্রে জুলাই থেকে অক্টোবর পর্যন্ত ধারাবাহিকভাবে এধরনের ফল পেকে থাকে

## উদ্ভাবন ও উন্নয়ন
স্যাম ভ্যান আকেন সিরাকিউজ বিশ্ববিদ্যালয়ের ভাস্কর্য বিভাগের একজন সহযোগী অধ্যাপক। 
তিনি একজন সমসাময়িক শিল্পী যিনি গতানুগতিক ও প্রথাগত শিল্পকর্মের বাইরেও যোগাযোগ, উদ্ভিদ বিজ্ঞান এবং কৃষিতে নতুন ধারার শিল্পের বিকাশ করেন। ২০১৮ সালে আকেন নর্থ ক্যারোলাইনার শার্লটে ম্যাককল সেন্টার ফর আর্ট + ইনোভেশন-এর একজন স্থায়ী-শিল্পী ছিলেন।

পেনসিলভেনিয়া ডাচ পরিবারে জন্ম নেওয়া অসামান্য প্রতিভাবান আকেন তার পরিবারেই বড় হয়েছেন।

২০০৮ সালে, একটি শৈল্পিক প্রকল্প হিসাবে বহু রঙিন ফুলের গাছ তৈরি করার জন্য নমুনার খোঁজ করার সময়, ভ্যান আকেন নিউইয়র্ক রাজ্য কৃষি পরীক্ষা কেন্দ্রের  জায়গার একটি বাগান পান, যা তহবিলের কাটতির কারণে বন্ধ হয়ে গিয়েছিল।  তিনি সেখানে জন্মানো ২৫০ টিরও বেশি ঐতিহ্যবাহী জাতের কয়েকটি থেকে কলম করা শুরু করেছিলেন। প্রায় পাঁচ বছর ধরে চল্লিশটি বিভিন্ন মাতৃগাছ থেকে শাখা সংগ্রহ করে এ গাছটি তৈরি করে আকেন। মাতৃগাছের মধ্যে ছিলো বাদাম, এপ্রিকট, চেরি, নেকেরারিন, পীচ এবং বরই জাত সহ বিভিন্ন ফলের জাত।

প্রতি বসন্তে গাছটিতে লাল, গোলাপী এবং সাদাসহ বিভিন্ন রঙ ও রঙের আভার মিশ্রণের ফুল দেখা যায়।

৪০ ফলের গাছটি মূলত একটি শৈল্পিক প্রকল্পের অংশ এবং স্যাম ভ্যান আকেন আশা করেছিলেন যে লোকজন দেখতে পাবে যে বসন্তে যে গাছটি বিভিন্ন ধরনের ফুল ধারণ করছে আবার গ্রীষ্মে সেই গাছেই সম্পূর্ণ ভিন্নরকম বিভিন্ন ধরনের ফল ধরছে। তবে, প্রকল্পটি কয়েক শতাব্দী ধরে চলে আসা প্রথাগত কৃষি পদ্ধতিতে পরিবর্তনেরও পরিচয় দেয়।

## সংস্থান ও বিন্যাস

২০১৪ সালের দিকে, ভ্যান আকেন ৪০ টি ফল ধরে এমন ১৬ টি গাছ উৎপাদন করেছিলেন, যেগুলো রোপণ করা হয়েছিলো কমিউনিটি বাগান, জাদুঘর এবং ব্যক্তিগত সংগ্রহ সহ বিভিন্ন ব্যক্তিগত জায়গা এবং লোকালয়ে। জায়গাগুলোর মধ্যে রয়েছে ম্যাসাচুসেটসের নিউটন, নিউ ইয়র্কের পাউন্ড রিজ, নিউ জার্সির শর্ট হিলস, আরকানসাসের বেনটনভিল,  এবং ক্যালিফোর্নিয়ার সান জোসে। প্রকৃতপক্ষে আকেনের পরিকল্পনা হলো গাছবহুল একটি শহর গড়ে তোলা যাকে গাছ অধ্যুষিত শহর বা গাছ সংখ্যাগরিষ্ঠ শহর বললেও ভুল হবে না। 

## তথ্যসূত্র

বিষয়শ্রেণী:বৃক্ষ
বিষয়শ্রেণী:উদ্যানবিদ্যা ও বাগানবিদ্যা
বিষয়শ্রেণী:উদ্যানবিদ্যা
বেবিলন উইলো

***বেবিলন উইলো*** (**কাঁদুনে উইলো** বা **উইপিং উইলো**; ) হলো উত্তর চীনের শুষ্ক অঞ্চলের একটি দেশীয় উইলো প্রজাতি, তবে এশিয়ার অন্যান্য অঞ্চলেও শতাব্দী ধরে এটি চাষ করা হচ্ছে, সিল্ক রোড দিয়ে দক্ষিণ-পশ্চিম এশিয়া এবং ইউরোপে এর বাণিজ্যিক কার্যক্রম হয়। এর বৈজ্ঞানিক নাম *Salix babylonica*। 

## বর্ণনা
*Salix babylonica* বা সালিক্স ব্যাবিলোনিকা একটি মাঝারি থেকে বড় আকারের পর্ণমোচী গাছ যা উচ্চতায় সাধারণত  পর্যন্ত লম্বা হয়। এটি দ্রুত বৃদ্ধি পায়, তবে মাত্র ৪০ থেকে ৭৫ বছর জীবিত রয় যা খুবই সংক্ষিপ্ত জীবনকাল। অঙ্কুরগুলো ছোট কুঁকড়িযুক্ত এবং হলুদ বর্ণের হয়। পাতাগুলি পর্যায়ক্রমিক এবং সর্পিলভাবে সাজানো, সরু ও হালকা সবুজ, ৪-৬ সেন্টিমিটার লম্বা এবং ০.৫-২ সেমি প্রশস্ত। ফুলগুলো বসন্তের প্রথম দিকে উৎপাদিত ক্যাটকিনগুলোতে সাজানো থাকে; সজ্জাক্রম পুরুষ ও স্ত্রী বেবিলনে আলাদা বৈশিষ্ট্যের হয়।

File:Saule pleureur chaton.jpg|পুরুষ বেবিলন উইলো
Image:Willow Salix babylonica.jpg| বেবিলন উইলোর দোদুল্যমান প্রশাখা 
File:Salix babylonica2.jpg|বেবিলন উইলোর বাকল
File:SalixBabylonicaLeaf.jpg|বেবিলন উইলোর পাতা

## শ্রেণিবিন্যাস
১৭৩৬ সালে *Salix babylonica* বা স্যালিক্স বেবিলোনিকাকে ক্যারোলাস লিনিয়াস বৈজ্ঞানিকভাবে বর্ণনা এবং নামকরণ করেছিলেন।

## চাষ
## ব্যবহার
পেকিং উইলো উত্তর চীনের একটি জনপ্রিয় আলংকারিক গাছ। কাঠ উৎপাদন ও সেখানে আশ্রমের জন্যও এটি লাগানো হয়। মরুভূমির বাতাস থেকে কৃষিজমি রক্ষা করে বিধায় বিশেষকরে গোবি মরুভূমি প্রান্তরের আশেপাশে এটি বেশ গুরুত্বপূর্ণ গাছ হিসেবে বিবেচিত হয়।

## তথ্যসূত্র

বিষয়শ্রেণী:চীনের উদ্ভিদ
বিষয়শ্রেণী:এশিয়ার উদ্যান উদ্ভিদ
বিষয়শ্রেণী:আলংকারিক উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
বিষয়শ্রেণী:জাপানের উদ্ভিদ
বিষয়শ্রেণী:রাশিয়ার উদ্ভিদ
বিষয়শ্রেণী:আইইউসিএন লাল তালিকার অপ্রতুল-তথ্য প্রজাতি
আমবাড়িয়া ইউনিয়ন, খোকসা

**আমবাড়ীয়া ইউনয়ন** বাংলাদেশের খুলনা বিভাগের কুষ্টিয়া জেলার খোকসা উপজেলার একটি ইউনিয়ন।
## প্রশাসন
এই ইউনিয়ন নিন্মলিখিত গ্রাম নিয়ে গঠিত:
* গোসাইডাঙ্গী
* ধোকড়াকোল
* কুঠিপাড়া
* বৈরাগীপাড়া
* তাহেরপুর
* মকলুরচর
* আমবাড়ীয়া
* বাড়ইপাড়া
* সেনগ্রাম
* চর আমবাড়ীয়া

## তথ্যসূত্র

বিষয়শ্রেণী:খোকসা উপজেলার ইউনিয়ন
জাবুটিকাবা

প্লিনিয়া কুলিফ্লোরা (Plinia cauliflora), ব্রাজিলিয়ান গ্রেপ‌্ট্রি, জাবোটিকবা বা জাবুটিকাবা হলো ব্রাজিলের মিনাস জারিয়াস, গোইস এবং সাও পাওলো রাজ্যের স্থানীয় মাইট্রেসি পরিবারের একটি গাছ। একই গণের অন্য একটি প্রজাতি মাইসিয়েরিয়াকেও প্রায়শই একই সাধারণ নাম দ্বারা চিহ্নিত হয়ে থাকে যা মূলত ব্রাজিল, আর্জেন্টিনা, প্যারাগুয়ে, পেরু এবং বলিভিয়ার স্থানীয় প্রজাতি। গাছটি এর বেগুনি-কালো, সাদা-পাল্পযুক্ত ফলের জন্য পরিচিত যা সরাসরি কাণ্ডের উপরে বৃদ্ধি পায়; ফলগুলো কাঁচা খাওয়া যায় বা জেলি, আচার, রস বা শরাব তৈরিতে ব্যবহার করা যায়।

## বর্ণনা

### গাছ

থাম্ব|অপরিশোধিত ফল

গাছটি ধীরে-বর্ধমান চিরসবুজ যা ছাঁটাই না করা হলে ১৫ মিটার উচ্চতায় পৌঁছতে পারে।  পাতাগুলি অল্প বয়সে সালমন-গোলাপী হয় এবং পরিণত হওয়ার সাথে সাথে সবুজ হয়ে যায়।

### ফল

ফলটি একধরনের পুরু-ত্বকযুক্ত জাম এবং সাধারণত ৩ থেকে ৪ সেন্টিমিটার ব্যাসের হয়।  ফলটি কিছুটা স্লিপ-স্কিন আঙুরের মতো। এর একরকম পুরো, বেগুনি, তীক্ষ্ণ ত্বক রয়েছে। ফলের মাংসের মধ্যে এম্বেড করা এক থেকে চারটি বড় বীজ থাকে, যা প্রজাতির উপর নির্ভর করে আকারে ভিন্ন হয়।

## সাংস্কৃতিক দিক
জাবুটিকাবা নামটি, পুরোনো টুপি ভাষার শব্দ জাবোটি/জাবুটি (কচ্ছপ) + কাবা (স্থান) থেকে উদ্ভূত, যার আক্ষরিক অর্থ দাঁড়ায় যেখানে কচ্ছপ পাওয়া যায়। এর গুরানি নাম হলো *yvapurũ*: যেখানে *yva*  অর্থ ফল এবং অনোম্যাটোপোইক শব্দ *purũ* বলতে বোঝায় ফল কামড়ালে উৎপন্ন ক্রাচ শব্দ।

ব্রাজিলের কন্টেজেম, মিনাস জারেইসের অস্ত্রের আবরণে চার্জ হিসাবে জাবুটিকাবা গাছের বেশ ডাকনাম রয়েছে। বনসাই শিল্পে বিশেষত তাইওয়ান এবং ক্যারিবিয়ান অঞ্চলে এটি একটি বহুল ব্যবহৃত প্রজাতি হয়ে দাঁড়িয়েছে।

## কোথায় চাষ হয়
২০০৬ সালে ব্রাজিল থেকে বীজ সংগ্রহ করা হয়। সারাদেশে বিএডিসির ৯টি হর্টিক্যালচার এবং ৫৩টি ফার্মে জাবুটিকাবার চাষ শুরু হয়।

## তথ্যসূত্র

বিষয়শ্রেণী:ফল
বিষয়শ্রেণী:ফলদ বৃক্ষ
বিষয়শ্রেণী:গাছ
বিষয়শ্রেণী:ব্রাজিলের উদ্ভিদ
বিষয়শ্রেণী:উদ্ভিদ
বিষয়শ্রেণী:ক্রান্তীয় ফল
বিষয়শ্রেণী:আমেরিকার শস্য
বিষয়শ্রেণী:দক্ষিণ আমেরিকার উদ্ভিদ
বিষয়শ্রেণী:বেরি
বিষয়শ্রেণী:দক্ষিণ আমেরিকায় উদ্ভূত ফল
বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
অরবিন্দ কৃষ্ণ

**অরবিন্দ কৃষ্ণ** (জন্ম ১৯৬২) একজন ভারতীয় আমেরিকান ব্যবসায়িক নির্বাহী, ২০১৫ সাল থেকে আইবিএমের সিনিয়র সহ-সভাপতি। অরবিন্দ প্রকৌশলী হিসেবে তার কর্মজীবন শুরু করেছিলেন এবং দ্রুত কোম্পানির কার্যনির্বাহী পদে উন্নীত হন। তিনি রেড হ্যাটের সাথে ৩৪ বিলিয়ন ডলারের চুক্তির স্থপতি ছিলেন, যা এখন পর্যন্ত আইবিএমের বৃহত্তম ক্রয়। ২০২০ সালের ৬ এপ্রিল, তিনি আইবিএমের প্রধান নির্বাহী কর্মকর্তা হিসেবে নিয়োগপ্রাপ্ত হন।

## প্রাথমিক জীবন এবং শিক্ষা
অরবিন্দ কৃষ্ণ জন্মগ্রহণ করেন ভারতের উত্তরাখণ্ডের দেরাদুনে। তাঁর পিতা মেজর জেনারেল বিজয় কৃষ্ণ ছিলেন একজন সেনা অফিসার যিনি ভারত সরকারের ভারতীয় সেনাবাহিনীর হয়ে কাজ করেছিলেন এবং তাঁর মা আরতি কৃষ্ণ সেনাবাহিনীর বিধবাদের কল্যাণে কাজ করেছিলেন। তারা নেটিভ ভারতের উত্তরাখণ্ডে (বর্তমানে উত্তরপ্রদেশ)।

অরবিন্দ ১৯৮৫ সালে কানপুরের ইন্ডিয়ান ইনস্টিটিউট অফ টেকনোলজি থেকে বৈদ্যুতিক প্রকৌশল বিষয়ে স্নাতক ডিগ্রি অর্জনের আগে তামিলনাড়ুর মাউন্ট সেন্ট মেরি স্কুল, দিল্লি এবং স্টানস স্কুল, কুনুর, থেকে স্কুল শেষ করেছেন। পরবর্তীকালে অরবিন্দ পড়াশুনা করার জন্য আমেরিকা গমন করেন এবং ইলেক্ট্রিক্যাল ইঞ্জিনিয়ারিং এ আর্বানা-শ্যাম্পেইন ইলিনয় বিশ্ববিদ্যালয় থেকে ১৯৯০ সালে পিএচডি ডিগ্রী অর্জন করেন।

## কর্মজীবন
১৯৯০ সালে কৃষ্ণ আইবিএম-এ যোগ দিয়ে আইবিএমের ক্লাউড ও কগনিটিভ সফ্টওয়্যারে সিনিয়র সহ-সভাপতি হন। তিনি আইবিএম কর্তৃক ৩৪ বিলিয়ন মার্কিন ডলারে রেড হ্যাট অধিগ্রহণের সময় নেতৃস্থানীয় হিসাবে ভূমিকা রাখেন।

তিনি ২০২০ সালের ৩১ জানুয়ারি, আইবিএম-এর পরবর্তী সিইও হওয়ার জন্য নিয়োগ পেয়েছেন। তিনি গিনি রোমেট্টির উত্তরাধিকারী, যিনি ২০১২ সাল থেকে সিইও ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬২-এ জন্ম
বিষয়শ্রেণী:ভারতীয় ব্যক্তি
বিষয়শ্রেণী:ভারতীয় প্রযুক্তিবিদ
বিষয়শ্রেণী:প্রযুক্তিবিদ
বিষয়শ্রেণী:২১শ শতাব্দীর মার্কিন ব্যবসায়ী
বিষয়শ্রেণী:ভারতীয় বংশোদ্ভূত মার্কিন ব্যক্তি
বিষয়শ্রেণী:মার্কিন কম্পিউটার ব্যবসায়ী
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:মার্কিন প্রধান নির্বাহী
বিষয়শ্রেণী:মার্কিন প্রযুক্তি প্রধান নির্বাহী
বিষয়শ্রেণী:তেলুগু ব্যক্তি
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:আইআইটি কানপুরের প্রাক্তন শিক্ষার্থী
বিষয়শ্রেণী:অন্ধ্রপ্রদেশের ব্যক্তি
বিষয়শ্রেণী:অন্ধ্রপ্রদেশের ব্যবসায়ী
বিষয়শ্রেণী:তেলুগু বংশোদ্ভূত মার্কিন ব্যক্তি
বিষয়শ্রেণী:মালিকানাধীন প্রযুক্তি বিক্রেতা
গোলাম মোস্তফা খান (দ্ব্যর্থতা নিরসন)

**গোলাম মোস্তফা খান** দ্বারা নিম্নের ব্যক্তিবর্গকে নির্দেশ করতে পারে:
* গোলাম মোস্তফা খান (নৃত্যশিল্পী), ২০২০ সালে একুশে পদকপ্রাপ্ত বাংলাদেশি নৃত্যশিল্পী।
* গোলাম মোস্তফা খান (বীর বিক্রম), বাংলাদেশের খেতাবপ্রাপ্ত মুক্তিযোদ্ধা।

## আরও দেখুন
* গোলাম মোস্তফা (দ্ব্যর্থতা নিরসন)
* গোলাম মুস্তফা খান, নবাব আলীবর্দী খানের একজন সেনাপতি ছিলেন।
আরশিয়ামা

থাম্ব|ডান|কাটসুরা নদীতীরবর্তী আরাশি (আরাশিয়ামা) পাহাড়
থাম্ব|ডান|ইওয়াতায়ামা বানর উদ্যান
থাম্ব|আরাশিয়ামার বাঁশবন

 জাপানের কিয়োটোর পশ্চিম উপকূলের একটি জেলা। এটি কাটসুরা নদীর তীরবর্তী আরাশ পর্বতকেও বোঝায়। এ জেলায় কাটসুরার একটি অতীত পটভূমি রয়েছে। আরশিয়ামা একটি জাতীয়ভাবে মনোনীত ঐতিহাসিক দর্শনীয় এবং প্রাকৃতিক সৌন্দর্যের স্থান। এটি কিয়োটোর দ্বিতীয় সর্বাধিক গুরুত্বপূর্ণ দর্শনীয় জেলাও বটে। মন্দির এবং মঠ দিয়ে ভরা থাকলেও আরাশিয়ামার মূল আকর্ষণ হলো এর সুপরিচিত "আরাশিয়ামা বাঁশবন"।

## উল্লেখযোগ্য পর্যটন দৃশ্য
* আরাশিয়ামা বাঁশবন
* বানর উদ্যান; আরশিয়ামা পর্বতের ঢালে রয়েছে ইওয়াতায়ামা বানর উদ্যান। উদ্যানে ১৭০ টিরও বেশি বানর বাস করে। বানর বন্য হলেও তারা মানুষের সাথে অভ্যস্ত হয়ে উঠেছে। সাগা-আরশিয়ামা রেল স্টেশন থেকে অদূরেই একটি ছোট পর্বতে উদ্যানটির অবস্থান। দর্শনার্থীরা বানরের কাছে গিয়ে ছবি তোলাতে পারে। পর্বতচূড়ায় একটি বেড়া ঘের রয়েছে যেখানে দর্শনার্থীরা বানরকে খাওয়াতে পারে।
* মুন ক্রসিং ব্রিজ (渡月橋, Togetsukyō); আরশিয়ামা পর্বত ঢাল চেরি ফুল এবং শরতের রঙিন দৃশ্যের জন্য উল্লেখযোগ্য যা এই ব্রিজ থেকে অবলোকন করা যায়।
* হেইকের সমাধিস্থল; সাগানোর কোগোতে বীরাঙ্গনা হেইকের সমাধি রয়েছে।
* টেনেরি-জি; জাপানের জেন বৌদ্ধধর্মের দুটি প্রধান সম্প্রদায়ের মধ্যে একটি হলো টেনেরি-জি, রিনজাই স্কুলের ১৫ টি শাখার মধ্যে একটির প্রধান মন্দির এখানে।
* কিয়োটোকি পল্লী; আতাগো পর্বতের গোড়ায় একটি ছোট্ট প্রাকৃতিক গ্রাম কিয়োটোকি পল্লী, যেখানে আছে খ্যাতনামা শিন্টো মঠের বাড়ি।
* মাতসুনু-তাইশা; এলাকার অর্ধ মাইল দক্ষিণে রয়েছে মাতসুনু-তাইশা নামে একটি মঠ। এটি কিয়োটো অঞ্চলের প্রাচীনতম মঠগুলোর মধ্যে একটি, যা ৭০০ খ্রিস্টাব্দে প্রতিষ্ঠিত হয়েছিল।
* পাথুরে স্মারক; কামিয়েমা কোয়েনে একটি পাথুরে স্মারক রয়েছে ঝো এনালাইয়ের আরশিয়ামা সফর স্মরণে। চেরি ফুল এবং পর্বতের সবুজ রঙে তিনি বিমোহিত হয়েছিলেন। তাঁর এই সফর সম্পর্কে তিনি যে চারটি কবিতা লিখেছিলেন তা একটি পাথরের স্মৃতিস্তম্ভের উপর খোদাই করা আছে: "বৃষ্টিতে আরশিয়ামা।"
* আকচি সানস; চলচ্চিত্র অভিনেতা ডেনজিরি আকচি-র জাপানি শৈলীর বাড়ি ও বাগান।
* চেরি গাছ; চেরি গাছগুলো বসন্তে প্রস্ফুটিত হয় এবং শরৎকালে এর পাতা লাল হয়।

## পরিবহন ও যাতায়াত
এটি মধ্য কিয়োটো থেকে কেইফুকু বৈদ্যুতিক রেলপথ বা কাটসুরা থেকে হানকি আরাশিয়ামা লাইন দ্বারা ওসাকা এবং কিয়োটো করাসুমা স্টেশন থেকে গমনযোগ্য। তাছাড়া, জেআর সাগা আরশিয়ামা রেল স্টেশন জেলা শহরতলিতে অবস্থিত।

## মুন ক্রসিং ব্রিজ
থাম্ব|টুগেট্‌সুক্যু
মুন ক্রসিং ব্রিজ বা টুগেট্‌সুক্যু হলো নদীর উপরে নির্মিত একটি সেতু। এটি ষাটটি বিচিত্র প্রাদেশিক উকিয়োই ছাপের অন্যতম বিখ্যাত দৃশ্য।

## তথ্যসূত্র

## External links
* 
* Pictures of Kyoto, Arashiyama (including Sagano, Katsura river, Takebayashi Street)
 (Arashiyama Park)
 (Togetsukyō)
 (JR Station)
 (Randen Station)
 (Hankyū Station)
সিদু নদী সেতু

**সিতু নদী সেতু** হল একটি ঝুলন্ত সেতু যা সিতু নদীর উপত্যকা পার করে।

বিষয়শ্রেণী:চীনের সেতু
বিষয়শ্রেণী:চীনের ঝুলন্ত সেতু
বিষয়শ্রেণী:২০০৯-এ সম্পন্ন সেতু
বিষয়শ্রেণী:২০০৯-এ চীনে প্রতিষ্ঠিত
অ্যান্টনি অ্যান্ড ক্লিওপেট্রা (১৯০৮-এর চলচ্চিত্র)

***অ্যান্টনি অ্যান্ড ক্লিওপেট্রা*** হল ১৯০৮ সালে মুক্তিপ্রাপ্ত এবং জে. স্টুয়ার্ট ব্ল্যাকটোন ও চার্লস কেন্ট পরিচালিত একটি চলচ্চিত্র। এই ছবিতে নামভূমিকায় অভিনয় করেন যথাক্রমে মরিস কস্টেলো ও ফ্লোরেন্স লরেন্স। ছবিটি নির্মিত হয়েছিল উইলিয়াম শেকসপিয়র রচিত একই নামের একটি নাটক অবলম্বনে। এটিই প্রথম চলচ্চিত্র যাতে মার্ক অ্যান্টনি ও মিশরের সপ্তম ক্লিওপেট্রার অভিশপ্ত প্রণয়কাহিনি প্রদর্শিত হয়েছিল।

## কলাকুশলী
* মরিস কস্টেলো – মার্ক অ্যান্টনি
* ফ্লোরেন্স লরেন্স - ক্লিপেট্রা
* উইলিয়াম ভি. র‍্যানাস – অক্টাভিয়াস সিজার
* বেটি কেন্ট - ক্লিওপেট্রা
* উইলিয়াম ফিলিপস - অক্টাভিয়াস সিজার
* চার্লস চ্যাপম্যান – মার্ক অ্যান্টনি

## তথ্যসূত্র

## বহিঃসংযোগ
* 

বিষয়শ্রেণী:১৯০৮-এর চলচ্চিত্র
বিষয়শ্রেণী:অ্যান্টনি অ্যান্ড ক্লিওপেট্রা অবলম্বনে চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন নির্বাক স্বল্পদৈর্ঘ্য চলচ্চিত্র
বিষয়শ্রেণী:জে. স্টুয়ার্ট ব্ল্যাকটোন পরিচালিত চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:১৯০০-এর দশকের ইংরেজি ভাষার চলচ্চিত্র
উইস্ক

**উইস্ক** হ'ল ইউনিলিভার (১৯৫৬ থেকে ২০০৮) এবং সান প্রোডাক্টস (২০০৮ থেকে ২০১৭) কর্তৃক যুক্তরাষ্ট্রে উৎপাদিত ধোলাই সাবানের একটি মার্কা বা ব্র্যান্ড ছিল।

## ইতিহাস
উইস্ককে ১৯৫৬ সালে প্রথম তরল ধোলাই সাবান হিসাবে লিভার ব্রাদার্স কোম্পানী যুক্তরাষ্ট্রে প্রবর্তন করে। 

২০০৮ সালে, লিভার ব্রাদার্সের মূল সংস্থা ইউনিলিভার তার উত্তর আমেরিকান ধোলাই ব্র্যান্ডগুলি ভেস্টার ক্যাপিটাল পার্টনার্সের হুইশ ডিটারজেন্টস, ইনক সাথে একত্রিত করে সান প্রোডাক্ট গঠনের পরে উইস্ককে ভেস্টার ক্যাপিটাল পার্টনার কিনে নেয়। 

২০১০ সালে উইস্ক নতুন প্যাকেজিংয়ে, নতুন সূচনা দিয়ে পুনরায় চালু করা হয়েছিল, এতে তার নতুন দাগ বর্ণালী প্রযুক্তি এবং শক্ত দাগের বিরুদ্ধে লড়াইয়ের দক্ষতার বৈশিষ্ট্য ছিল। একটি নতুন বিজ্ঞাপনও চালু করা হয়েছিল, এতে "দাগের লড়াইয়ের বিজ্ঞান" রয়েছে। ব্র্যান্ডটি "গভীর পরিষ্কার", "উচ্চ দক্ষতা", "টাটকা বুস্ট" এবং "অক্সি কমপ্লিট" সহ বিভিন্ন ফর্মুলেশনে এসেছিল। 

২০১৬ সালের জুনে, হেনকেল সান প্রোডাক্ট কিনে নেয় এবং তার নিজস্ব লন্ড্রি ডিটারজেন্ট ব্র্যান্ড পার্সিলকে রক্ষায় উইস্ক বন্ধ করে দেয়।

## মার্কেটিং
ব্র্যান্ডটি ১৯৬৮ সালে প্রচলিত সফল "রিং এরাউন্ড দ্য কলার" প্রচারণার জন্য ব্যাপক পরিচিত পেয়েছিল, এটি শার্টের কলারের কঠিন দাগ তোলার লড়াইয়ে পণ্যটির দক্ষতার উপর আলোকপাত করে। এই প্রচারণার দাবি কয়েক দশক পরে ভুল প্রমাণিত হওয়ায় উল্লেখযোগ্য সমালোচনার স্বীকার হয়েছিল। 

## তথ্যসূত্র

## বহিঃসংযোগ

* দাপ্তরিক ওয়েবসাইট

বিষয়শ্রেণী:বিলুপ্ত মার্কা
বিষয়শ্রেণী:লন্ড্রি ডিটারজেন্ট
ধারা ইউনিয়ন

**ধারা ইউনিয়ন** বাংলাদেশের ময়মনসিংহ জেলার হালুয়াঘাট উপজেলার একটি ইউনিয়ন।

## আয়তন
ধারা ইউনিয়নের আয়তন ৮,৮৪৮ একর (৩৫.৮১ বর্গ কিলোমিটার)।

## জনসংখ্যার উপাত্ত
২০১১ সালের আদমশুমারি অনুযায়ী ধারা ইউনিয়নের মোট জনসংখ্যা ৩৪,১২১ জন। এর মধ্যে পুরুষ ১৭,২৬৫ জন এবং মহিলা ১৬,৮৫৬ জন। মোট পরিবার ৬,৮১০টি।

## অবস্থান ও সীমানা
হালুয়াঘাট উপজেলার দক্ষিণাংশে ধারা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের উত্তরে হালুয়াঘাট ইউনিয়ন, জুগলি ইউনিয়ন, পশ্চিমে ধুরাইল ইউনিয়ন, দক্ষিণে আমতৈল ইউনিয়ন ও  কৈচাপুর ইউনিয়ন এবং পূর্বে স্বদেশী ইউনিয়ন ও নড়াইল ইউনিয়ন অবস্থিত।

## প্রশাসনিক কাঠামো
ধারা ইউনিয়ন হালুয়াঘাট উপজেলার আওতাধীন ০৯নং ইউনিয়ন পরিষদ। এ ইউনিয়নের প্রশাসনিক কার্যক্রম হালুয়াঘাট  থানার আওতাধীন। বাংলাদেশের জাতীয় সংসদের ৩০০টি নির্বাচনী এলাকার একটি। এটি জাতীয় সংসদের ১৪৬নং আসন। । এটি ৫টি মৌজায় বিভক্ত।

## শিক্ষা ব্যবস্থা
২০১১ সালের আদমশুমারি অনুযায়ী ধারা ইউনিয়নের সাক্ষরতার হার ৪০.৮%।

## শিক্ষা প্রতিষ্ঠান
টিকুরিয়া সরকারি প্রাথমিক বিদ‍্যালয় নুরূল হূদা কওমি মহিলা মাদরাসা।
এছাড়াও এই ইউনিয়নে এখন বেশ কয়েকটি প্রাথমিক বিদ্যালয়, মাধ্যমিক বিদ্যালয় ও কলেজ রয়েছে।

## যোগাযোগ ব্যবস্থা
পাকা রাস্তা ১০ কি: মি, কাঁচা রাস্তা ৩০ কি: মি:। প্রধান যোগাযোগ ব্যবস্থা অটো রিক্সা, সিএনজি চালিত যানবাহন। এছাড়াও বাস চলাচল করে।

## খাল ও নদী
* কংশ(মৃত)

## হাট-বাজার
ধারা বাজার হচ্ছে এই ইউনিয়ন এর প্রধান হাট এবং আশেপাশের ইউনিয়নের লোকজন এই বাজারে কেনা বেচা করতে আসে।  এই বাজারে একটি বিশাল পশুর হাট রয়েছে।

## জনপ্রতিনিধি
*তোফায়েল আহমেদ বিপ্লব-বর্তমান চেয়ারম্যান

## তথ্যসূত্র

বিষয়শ্রেণী:হালুয়াঘাট উপজেলার ইউনিয়ন
রোভানিয়েমি

**রোভানিয়েমি** () ফিনল্যান্ডের একটি শহর এবং পৌরসভা। এটি ফিনল্যান্ডের উত্তরতম প্রদেশ ল্যাপল্যান্ডের প্রশাসনিক রাজধানী এবং বাণিজ্যিক কেন্দ্র। এটি উত্তর মেরুবৃত্ত থেকে প্রায় ৬ কিলোমিটার (৪ মাইল) দক্ষিণে, ওনাসভারা-করকালোভারা পাহাড়ের মাঝে, কেমিজোকি নদী এবং এর ওনাসজোকি উপনদীর সংগমস্থলে অবস্থিত। রোভানিয়েমির জনসংখ্যা প্রায় ৬৩,০০০। রোভানিয়েমি হলো একটি স্বতন্ত্র ফিনিশ ভাষী অঞ্চল।

## ব্যুৎপত্তি

## ইতিহাস

## প্রশাসনিক কার্যক্রম

## পরিবেশ ও প্রকৃতি

## শিক্ষাব্যাবস্থা

## জলবায়ু

## সংস্কৃতি

## যোগাযোগব্যাবস্থা

## অর্থনৈতিক গুরুত্ব

## অন্যান্য

## তথ্যসূত্র

বিষয়শ্রেণী:ফিনল্যান্ডের শহর ও নগর
লাইভ ওক সোসাইটি

**লাইভ ওক সোসাইটি** () হলো পরিপক্ব লাইভ ওক গাছের একটি সদস্যপদ সংগঠন। লুইসিয়ানা গার্ডেন ক্লাব ফেডারেশন, ইনক এর পৃষ্ঠপোষকতায় দক্ষিণা লাইভ ওক (*Quercus virginiana*) এর সংস্কৃতি, আবাসন, সংরক্ষণ এবং উপচয় অগ্রগতির জন্য ১৯৩৪ সালে এটি প্রতিষ্ঠিত হয়েছিল। ২০১৩ সালের মধ্যে সোসাইটিতে ৭,০০০ এরও বেশি লাইভ ওক নিবন্ধিত হয়েছিল।

## ইতিহাস
১৯৯০ থেকে ১৯৩৩ সাল পর্যন্ত দক্ষিণ-পশ্চিমাঞ্চলীয় লুইজিয়ানা ইনস্টিটিউট (বর্তমানে ল্যাফিয়ানা বিশ্ববিদ্যালয়ের যা ল্যাফায়াতে অবস্থিত) এর সভাপতি ডা. এডউইন লুইস স্টিফেনস,  ১৯৩৪ সালে লাইভ ওক সোসাইটি প্রতিষ্ঠা করেন।  ১৯৫৭ সালে, রেকর্ড দেখভাল করা এবং নতুন আবেদনকারীদের নিবন্ধনের দায়িত্ব লুইসিয়ানা গার্ডেন ক্লাব ফেডারেশন, ইনক দ্বারা গৃহীত হয়েছিল। সোসাইটির উপবিধি অনুসারে সোসাইটিতে অনুমোদিত একমাত্র মানব সদস্য হলেন সম্মানিত চেয়ারম্যান, যিনি সরাসরি ওক সদস্যদের নিবন্ধন এবং রেকর্ডিংয়ের জন্য দায়বদ্ধ। সদস্য হওয়ার জন্য একমাত্র শর্ত হলো লাইভ ওকটির অবশ্যই ভূমির উপরে ৮ ফুট (২.৪ মিটার) বা তার বেশি এবং ৪.৫ ফুট (১.৩৭ মিটার) ব্যাসের কাণ্ড (ট্রাঙ্ক পরিধি) থাকতে হবে।

## তথ্যসূত্র

বিষয়শ্রেণী:সামাজিক সংঘ
বিষয়শ্রেণী:সংঘ
বিষয়শ্রেণী:সংস্থা
অ্যাঞ্জেল ওক

**অ্যাঞ্জেল ওক** হলো সাউথ ক্যারোলাইনার চার্লস্টনের কাছে জন দ্বীপের অ্যাঞ্জেল ওক পার্কে অবস্থিত একটি দক্ষিণা লাইভ ওক (*Quercus virginiana*)। গাছটি ৪০০-৫০০ বছর বয়সী বলে ধারণা করা হয়। এটি লম্বায় ৬৬.৫ ফুট (২০ মিটার), পরিধি ২৮ ফুট (৮.৫ মিটার) এবং বড় পরিসরে এমন ছায়া তৈরি করে যা ১৭,২০০ বর্গফুট (১,৬০০মি২) জায়গা আবৃত করে। মূল কাণ্ড হতে এর দীর্ঘতম শাখার দূরত্ব দৈর্ঘ্যে ১৮৭ ফুট। অ্যাঞ্জেল ওক লাইভ ওক সোসাইটিতে নিবন্ধিত ২১০ তম গাছ।

## পটভূমি
থাম্ব|ডান|মার্চ, ২০১০ সালে এঞ্জেল ওক

অ্যাঞ্জেল ওকের নামটি এসেছে জাস্টাস অ্যাঞ্জেল এবং তার স্ত্রী মার্থা ওয়েট টকার অ্যাঞ্জেল এর মালিকানা থেকে। স্থানীয় লোককাহিনীতে পূর্বকালে গাছের চারপাশে ফেরেশতা হিসাবে উপস্থিত হওয়া প্রাক্তন দাস ভূতের গল্প প্রচলিত আছে।

এঞ্জেল ওককে মিসিসিপি নদীর পূর্বতীরের প্রাচীনতম গাছ বলে দাবি করা হলেও উত্তর এবং দক্ষিণ ক্যারোলাইনা জুড়ে বাল্ড সাইপ্রেস গাছগুলিই উল্লেখযোগ্য পরিমাণে প্রাচীন। উত্তর ক্যারোলিনার একটি উদাহরণ ১৬০০ বছরেরও বেশি পুরানো।

## ইতিহাস
থাম্ব|ফার্ন এবং অন্যান্য সবুজ গাছ গাছের বিশাল অঙ্গের সাথে বর্ধিত হচ্ছে
১৯৮৯ সালে হারিকেন হিউগো চলাকালীন অ্যাঞ্জেল ওক মারাত্মকভাবে ক্ষতিগ্রস্ত হয়েছিল তবে এর পরে সুস্থ হয়ে উঠেছে। চার্লসটন সিটি ১৯৯১ সাল থেকে গাছ এবং আশেপাশের পার্কের মালিকানাপ্রাপ্ত হয়েছে।

অ্যাঞ্জেল ওকের সাইটে উন্নয়ন বাধাগ্রস্ত হতে শুরু করেছে। ২০১২ সালে, অ্যাঞ্জেল ওক থেকে  দূরে একটি ৫০০-ইউনিটের অ্যাপার্টমেন্ট কমপ্লেক্স নির্মাণের পরিকল্পনাটিকে সেভ দ্য অ্যাঞ্জেল ওক এবং উপকূলীয় সংরক্ষণ লিগ নামে একটি দল আদালতে চ্যালেঞ্জ জানায়; তাদের উদ্বেগের মধ্যে ছিলো ভূগর্ভস্থ জল এবং পুষ্টির উপর নির্মাণের প্রভাব পড়তে পারে।  ডিসেম্বর, ২০১৩ সালে লো-কাউন্টি ল্যান্ড ট্রাস্ট উদ্‌যাপন করেছে "রাজকীয় গাছ সংলগ্ন ১৭ একর জমির সংরক্ষণ।" অ্যাঞ্জেল ওক সংলগ্ন ১৭ একর জায়গাটি লো-কাউন্ট্রি ল্যান্ড ট্রাস্ট কিনে এই অঞ্চলটিকে তথাকথিত উন্নয়নের হাত থেকে রক্ষা করেছিল।

লেখক এমিলি নেলসনের *দ্য হার্ট অফ এ চাইল্ড* বইটিতে এঞ্জেল ওক বিশেষভাবে উল্লেখিত হয়েছে।

হার্জেন ফ্লোরেন্স বিধ্বস্তের পরে ক্যারোলিনাদের শক্তিকে সালাম জানিয়ে অ্যাঞ্জেল ওক ছিলো সেপ্টেম্বর, ২০১৮ সালে একটি অলস্টেট টেলিভিশন বিজ্ঞাপনের কেন্দ্রবিন্দু।

## তথ্যসূত্র

বিষয়শ্রেণী:উত্তর আমেরিকার উদ্ভিদ
বিষয়শ্রেণী:উত্তর আমেরিকার সংরক্ষিত এলাকা
আবদুল জব্বার (রাজনীতিবিদ)

**আবদুল জব্বার** (১৯৪৫-১৯৯২) ছিলেন বাংলাদেশ আওয়ামী লীগের রাজনীতিবিদ, ভাষাসৈনিক, মুক্তিযুদ্ধের সংগঠক এবং সিলেট-১৩ আসনের সাবেক সংসদ সদস্য। ভাষা আন্দোলন ও মুক্তিযুদ্ধে অবদানের জন্য বাংলাদেশ সরকারে তাকে ২০২০ সালে মরনোত্তর মুক্তিযুদ্ধে একুশে পদক প্রদান করে।
## জন্ম ও পারিবারিক জীবন
আবদুল জব্বার ১৯৪৫ সালে সিলেটের মৌলভীবাজারের কুলাউড়ায় জন্মগ্রহণ করেন। তার ছেলে প্রধানমন্ত্রীর প্রটোকল অফিসার আবু জাফর রাজু ও কুলাউড়া উপজেলা পরিষদের সাবেক চেয়ারম্যান, কুলাউড়া উপজেলা আওয়ামী লীগের সাধারণ সম্পাদক আসম কামরুল ইসলাম।

## রাজনৈতিক ও কর্মজীবন
আব্দুল জব্বার ১৯৬২ সালের শিক্ষা আন্দোলন, ১৯৬৬ সালের ছয়দফা, ঊনসত্তরের গণঅভ্যূত্থান, ১৯৭০ সালের নির্বাচন ও ১৯৭১ সালের মুক্তিযুদ্ধের সংঘঠক ও যোদ্ধা। তিনি বঙ্গবন্ধু পরিষদ ও মুক্তিযোদ্ধা সংহতি পরিষদের প্রতিষ্ঠাকালীন কেন্দ্রীয় কমিটির সদস্য, রেডক্রিসেন্ট সোসাইটি এবং ঘাতক দালাল নির্মূল কমিটি, কেন্দ্রীয় কৃষক লীগের সভাপতি ও ১৯৬৪ সালে কুলাউড়া আওয়ামী লীগের প্রতিষ্ঠাতা সাধারণ সম্পাদক। বঙ্গবন্ধুকে স্বপরিবারে হত্যার প্রতিবাদ করায় ১৯৭৭ সালে ১১মাস আব্দুল জব্বার।

## মৃত্যু
আব্দুল জব্বার ২৮ আগস্ট ১৯৯২ হৃদরোগে আক্রান্ত হয়ে ৪৭ বছর বয়সে মৃত্যুবরণ করেন।

## আরও দেখুন

* একুশে পদক বিজয়ীদের তালিকা (২০২০–২৯)

## তথ্যসূত্র

## বহিঃসংযোগ

* [একুশে পদকপ্রাপ্ত সুধীবৃন্দ ও প্রতিষ্ঠান](https://moca.portal.gov.bd/sites/default/files/files/moca.portal.gov.bd/notices/d0d99417_5358_462d_a825_31ac4917cac4/IMG_0003-min%20(5).pdf)  -সংস্কৃতি বিষয়ক মন্ত্রণালয়

বিষয়শ্রেণী:১৯৪৫-এ জন্ম
বিষয়শ্রেণী:১৯৯২-এ মৃত্যু
বিষয়শ্রেণী:মৌলভীবাজার জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:২০২০-এ একুশে পদক বিজয়ী
বিষয়শ্রেণী:মুক্তিযুদ্ধে একুশে পদক বিজয়ী
বিষয়শ্রেণী:দ্বিতীয় জাতীয় সংসদ সদস্য
মোহাম্মদ শফিক

**মোহাম্মদ শফিক** পাকিস্তানের গিলগিত-বালতিস্তানের একজন রাজনীতিবিদ ছিলেন যিনি পাকিস্তান মুসলিম লীগ (এন) এর রাজনীতির সাথে যুক্ত ছিলেন। তিনি গিলগিত-বালতিস্তান আইনসভার সদস্য ছিলেন। এছাড়া, গিলগিত-বালতিস্তান সরকারের মন্ত্রী হিসেবেও দায়িত্ব পালন করেছেন তিনি।

## জীবনী
মোহাম্মদ শফিক ২০১৫ সালে ঘানছে-৩ আসন থেকে গিলগিত-বালতিস্তান আইনসভার সদস্য হিসেবে নির্বাচিত হয়েছিলেন। তিনি গিলগিত-বালতিস্তান সরকারের খনি ও খনিজসম্পদ, শিল্প, শ্রম এবং বাণিজ্য ও খাদ্য মন্ত্রী হিসেবেও দায়িত্ব পালন করেছেন।

মোহাম্মদ শফিক ২০২০ সালের ৫ ফেব্রুয়ারি ইসলামাবাদে হৃদরোগে আক্রান্ত হয়ে মৃত্যুবরণ করেন।

## তথ্যসূত্র

বিষয়শ্রেণী:২০২০-এ মৃত্যু
বিষয়শ্রেণী:পাকিস্তানি রাজনীতিবিদ
বিষয়শ্রেণী:পাকিস্তান মুসলিম লীগের (এন) রাজনীতিবিদ
বাংলাদেশ মহিলা ফুটবল লিগ

**বাংলাদেশ মহিলা ফুটবল লিগ** হলো বাংলাদেশের শীর্ষ বিভাগের মহিলা ক্লাব ফুটবল প্রতিযোগিতা,যা ২০১১ সালে প্রতিষ্ঠিত। লিগটি বাংলাদেশ ফুটবল ফেডারেশন কর্তৃক পরিচালিত।

## ইতিহাস
বাংলাদেশ মহিলা ফুটবল লিগ হলো দেশের শীর্ষ  স্তরের ঘরোয়া মহিলা ফুটবল লিগ যা ২০১১ সালে বাংলাদেশ ফুটবল ফেডারেশন কর্তৃক প্রতিষ্ঠা করেছিল। টানা দুই মৌসুমের পরে, অজানা কারণে এই লিগটি অনির্দিষ্টকালের জন্য স্থগিত করা হয়েছিল। দীর্ঘ ৭ বছর পর, বাংলাদেশ ফুটবল ফেডারেশন ২০২০ সালে তৃতীয় সংস্করণটির আয়োজন করে।
## ফলাফল

### ক্লাব দ্বারা পারফরম্যান্স

## পরিসংখ্যান এবং খেলোয়াড়

### শীর্ষ গোলদাতা

### মৌসুমের সেরা খেলোয়াড়

## স্পন্সরশিপ

## তথ্যসূত্র

বিষয়শ্রেণী:বাংলাদেশের ফুটবল প্রতিযোগিতা
বিষয়শ্রেণী:বাংলাদেশের ফুটবল লিগ
বিষয়শ্রেণী:২০১১-এ বাংলাদেশে প্রতিষ্ঠিত
বিষয়শ্রেণী:বাংলাদেশে নারী ফুটবল
তিস্তা রেল সেতু

**তিস্তা রেল সেতু** বাংলাদেশের রংপুর জেলার একটি পুরাতন রেলসেতু। রেলসেতু হিসেবে তৈরি করা হলেও ১৯৭৮ সালের ৪ মার্চ থেকে যান চলাচলের জন্য খুলে দেওয়া হয়। ২০১২ সালে এই সেতুর পাশে তিস্তা সড়ক সেতু তৈরি করা হলে তিস্তা রেল সেতুতে যান চলাচল বন্ধ করে দেওয়া হয়। শুধু রেল চলাচলের জন্য বর্তমানে সেতুটি ব্যবহৃত হয়ে আসছে।

## অবস্থান
তিস্তা রেল সেতুর উত্তর অংশ লালমনিরহাট সদর উপজেলা ও দক্ষিণ অংশ রংপুর জেলার কাউনিয়া উপজেলার সীমান্তে অবস্থিত।

## ইতিহাস
নর্দান বেঙ্গল স্টেট রেলওয়ে কোম্পানি ১৮৫৩ খ্রিষ্টাব্দে ব্রিটিশ ভারতে প্রথম রেলওয়ে সার্ভিস চালু করে। এর পর ১৮৭৮ খ্রিষ্টাব্দে রংপুর অঞ্চলে ব্যবসা বাণিজ্যের প্রসার  এবং সে সময়ে  দুর্ভিক্ষকালীন সাহায্য-সহযোগিতা প্রদানের জন্য তৎকালীন নদীয়া জেলার পোড়াদহ হতে পাবর্তীপুর হয়ে উত্তরে সদ্য রংপুর থেকে পৃথক হওয়া জলপাইগুড়ি জেলা এবং পার্বতীপুর থেকে রংপুর শহর পর্যন্ত রেলপথ সম্প্রসারণের কার্যক্রম বাস্তবায়ন হয়। ১৮৭৯ কাউনিয়া পর্যন্ত সম্প্রসারিত হয়। পরে তা লালমনিরহাট হয়ে রংপুরের  সাথে আসামের সরাসরি  রেলযোগ যুক্ত করা হয়। এ সময় তিস্তা নদীর উপর সেতু নির্মাণ সম্ভব না হওয়ায় নদী পারাপারের জন্য বাষ্পীয় ইঞ্জিনযুক্ত ফেরীর ব্যবস্থা করা হয়। অতঃপর ১৮৯৯- ১৯০০ খ্রিষ্টাব্দে রংপুর জেলার মাহীগঞ্জ থানার অন্তর্গত  তিস্তা নদীর উপর রেলওয়ে সেতুটি নির্মিত হয়। ১৯৭১ খ্রিষ্টাব্দের স্বাধীনতা যুদ্ধের সময় সেতুটি ক্ষতিগ্রস্ত হলে অন্য একটি সেতু থেকে স্প্যান, গার্ডার ও অন্যান্য সরঞ্জামাদি সংগ্রহ করে ১৯৭২ খ্রিষ্টাব্দে তা মেরামত করা হয়। অনেকদিন পর্যন্ত সেতুটি কেবলমাত্র রেল যোগাযোগের জন্য ব্যবহৃত হতো। সড়ক যোগাযোগের জন্য বিকল্প একটি সেতু নির্মাণ অত্যন্ত ব্যয়বহুল হবে বলে এর উপর দিয়ে সড়ক যোগাযোগ চালুর সম্ভাব্যতা ও উপযুক্ততা যাচাইয়ের পর ১৯৭৮ খ্রিষ্টাব্দের ৪ মার্চ আনুষ্ঠানিক ভাবে সেতুটির উপর দিয়ে রেলওয়ের পাশাপাশি সড়ক যোগাযোগ শুরু হয় । তখন থেকে তিস্তা রেলওয়ে সেতুর উপর দিয়ে রেল ও সড়ক উভয় যোগাযোগ-ই অব্যাহত রয়েছে। সেতুটি লালমনিরহাট ও কুড়িগ্রাম জেলার সাথে রংপুর সহ অন্যান্য জেলার সংযোগ রক্ষাকারী হিসেবে অদ্যাবধি গুরত্বপূর্ণ ভূমিকা রেখে চলেছে।

## বর্তমান অবস্থা
তিস্তা রেল সেতুটির বয়স ১২৩ বছর পার হয়ে যাওয়ায় বর্তমানে সেতুটি ঝুঁকিপূর্ণ হয়ে গেছে। বর্তমানে শুধুমাত্র রেল সেতু হিসেবে ব্যাবহৃত হচ্ছে।

## পরিষেবা
তিস্তা রেল সেতু দিয়ে যেসকল ট্রেন চলাচল করে নিম্নে তা উল্লেখ করা হলো:
*কুড়িগ্রাম এক্সপ্রেস
*লালমনি এক্সপ্রেস
*করতোয়া এক্সপ্রেস
*বুড়িমারী এক্সপ্রেস
*রংপুর এক্সপ্রেস
*লালমনি কমিউটার
*বুড়িমারী কমিউটার
*পার্বতীপুর কমিউটার
*রংপুর কমিউটার
*বগুড়া এক্সপ্রেস
*দিনাজপুর কমিউটার
*পদ্মরাগ এক্সপ্রেস
*রমনা লোকাল সহ আরো বেশ কিছু লোকাল ট্রেন।

## সম্পর্কিত নিবন্ধ
*কাউনিয়া রেলওয়ে স্টেশন
*তিস্তা রেলওয়ে স্টেশন

## তথ্যসূত্র

## বহিঃসংযোগ

বিষয়শ্রেণী:বাংলাদেশের রেল সেতু
বিষয়শ্রেণী:রংপুর জেলা
বিষয়শ্রেণী:লালমনিরহাট জেলা
বিষয়শ্রেণী:তিস্তায় নির্মিত সেতু
বিষয়শ্রেণী:তিস্তা অতিক্রমকারী সেতু
বিষয়শ্রেণী:লালমনিরহাট জেলার সেতু
বিষয়শ্রেণী:রংপুর জেলার সেতু
বিষয়শ্রেণী:সড়ক-রেল সেতু
ইউজনেট

থাম্ব|ইউজনেট সার্ভার এবং ক্লায়েন্টগুলির একটি চিত্র। সার্ভারগুলিতে নীল, সবুজ এবং লাল বিন্দুগুলি যারা বহন করে এমন গোষ্ঠীগুলির প্রতিনিধিত্ব করে। সার্ভারের মধ্যে তীরগুলি নিউজ গ্রুপের প্রবেশাধিকারগুলি নির্দেশ করে। ক্লায়েন্ট এবং সার্ভারগুলির মধ্যে তীরগুলি ইঙ্গিত করে যে কোনও ব্যবহারকারী একটি নির্দিষ্ট গোষ্ঠীতে সদস্যতা নিয়েছে এবং নিবন্ধগুলি পড়ে বা জমা দেয়।
**ইউজনেট** (  ) সারা বিশ্ব জুড়ে বিতরণ করা আলোচনা সিস্টেম যা কম্পিউটারের মাধ্যমে করা যায়। এর সাধারণ উদ্দেশ্যে ইউনিক্স-থেকে-ইউনিক্স অনুলিপি (ইউইউসিপি) ডায়াল-আপ নেটওয়ার্ক আর্কিটেকচার থেকে তৈরি করা হয়েছিল। টম ট্রস্কট এবং জিম এলিস ১৯৭৯ সালে এই ধারণাটি ধারণ করেছিলেন এবং এটি ১৯৮০ সালে প্রতিষ্ঠিত হয়েছিল।  ব্যবহারকারীরা এক বা একাধিক বিভাগগুলিতে বার্তাগুলি ( *আর্টিকেল* বা *পোস্ট*, এবং সম্মিলিতভাবে সংবাদিত *সংবাদ* ) পড়েন এবং পোস্ট করেন, যা নিউজ গ্রুপ হিসাবে পরিচিত। ইউজনেট অনেক ক্ষেত্রেই বুলেটিন বোর্ড সিস্টেমের (বিবিএস) সাদৃশ্যযুক্ত এবং ইন্টারনেট ফোরামের পূর্বসূরী যা বর্তমানে বহুল ব্যবহৃত হয়। ওয়েব ফোরাম এবং বিবিএসের মতোই আলোচনাগুলি থ্রেড করা হয়েছে, যদিও পোস্টগুলি ক্রমক্রমে সার্ভারে সঞ্চিত থাকে। নামটি "ব্যবহারকারীদের নেটওয়ার্ক" শব্দটি থেকে এসেছে। 

বিবিএস বা ওয়েব ফোরাম এবং ইউজনেটের মধ্যে একটি প্রধান পার্থক্য হ'ল কেন্দ্রীয় সার্ভার এবং উত্সর্গীকৃত প্রশাসকের অনুপস্থিতি। ইউজনেটকে এমন একটি বৃহত, ক্রমাগত পরিবর্তিত সার্ভারগুলির মধ্যে বিতরণ করা হয় ৷

ইউজনেট নেটওয়্যার্ক ওয়ার্ল্ডে সাংস্কৃতিক ও ঐতিহাসিকভাবে তাৎপর্যপূর্ণ এবং বহুবিধ স্বীকৃত ধারণা এবং " এফএকিউ ", " শিখা ", সকপ্পেট এবং " স্প্যাম " এর মতো পদগুলিকে জন্ম দিয়েছে বা জনপ্রিয় করেছে  ১৯৯০ এর দশকে, ইন্টারনেটে প্রবেশাধিকার সাধারণভাবে সাশ্রয়ী হওয়ার আগে, ইউজনেট সংযোগগুলি ফিডোনেটের ডায়াল-আপ বিবিএস নেটওয়ার্কগুলির মাধ্যমে দীর্ঘ-দূরত্ব বা বিশ্বব্যাপী আলোচনা এবং অন্যান্য যোগাযোগ ব্যাপকভাবে তৈরি করে, সার্ভারের প্রয়োজন হয় না, কেবল (স্থানীয়) টেলিফোন পরিষেবা। 

## তথ্যসূত্র



বিষয়শ্রেণী:ইন্টারনেট প্রোটোকল
বিষয়শ্রেণী:ইন্টারনেটের ইতিহাস
বিষয়শ্রেণী:কম্পিউটার নেটওয়ার্ক
বিষয়শ্রেণী:কম্পিউটার ভিত্তিক যোগাযোগ
বিষয়শ্রেণী:ইন্টারনেট প্রোটোকল ভিত্তিক নেটওয়ার্ক সফটওয়্যার
বিষয়শ্রেণী:ইন্টারনেট মান
বিষয়শ্রেণী:ইন্টারনেট সংস্কৃতি
বিষয়শ্রেণী:অনলাইন কথোপকথন